UPUTSTVO ZA OBAVLJANJE RADIOGRAFSKOG PREGLEDA MUCG
1.   Neophodan je uput za bolničko lečenje iz doma zdravlja. Ukoliko je osiguranik iz unutrašnjosti ili države sa kojom naš fond za zdravstvenu zaštitu ima  sklopljen sporazum potreban je  uput overen  od strane njihovog zdravstvenog fonda  ( komisije).
2.   U 07 časova na dan pregleda obavezno prijavljivanje na šalter radiologije
3.   Posle završene procedure otvaranja i zavođenja istorije bolesti se roditelj/ staratelj sa detetom do 08 časova javlja na rentgen odeljenje. Rentgen tehničar uzima istoriju bolesti, proverava da li je pacijent zakazan i da li je doneo potrebne nalaze od lekara koji ga je uputio na odredjeni pregled, kao i snimke prethodnog  pregleda, ako su rađeni, zbog poređenja sa sadašnjim. Za decu koja boluju od hroničnih bolesti, poneti kompletnu dokumentaciju o istoj.
4. Majka ili pratilja koji su obavezni da prisustviju pregledu zbog saradnje deteta i manipulacija detetom u toku pregleda, ne sme  biti u drugom stanju . Ukoliko to nije slučaj i nema druge odrasle osobe u pratnji, pregled ne može biti obavljen ( biće odložen).
5.  Za pregled mikciona cistografija – MUCG, potrebno je doneti nalaze urina, urinokulture, brisa vulve (devojčice) ili prepucijuma (dečaci) ne starije od 7 dana. Ukoliko su rezultati dobri, na odeljenju će biti plasiran urinarni kateter, a zatim dete spušteno na rentgen. 
6. Nalaz roditelj/staratelj  podiže na odelenju preko kog je otvarao istoriju bolesti.

